Pyrán

Pyrán alebo oxín je heterocyklická zlúčenina, ktorá má šesťčlenný nearomatický cyklus pozostávajúci z piatich uhlíkov a jedného kyslíka s dvomi dvojitými väzbami. Existujú dva izoméry pyránu, ktoré sa líšia polohou dvojitých väzieb. 2H-pyrán má nasýtený uhlík na pozícii 2, zatiaľ čo 4H-pyrán má nasýtený uhlík na pozícii 4. 

4H-Pyrán bol poprvé izolovaný a charakterizovaný v roku 1962 pyrolýzou 2-acetoxy-3,4-dihydro-2H-pyránu. Bol však príliš nestabilný, hlavne na vzduchu. 4H-Pyrán sa jednoducho disproporcionuje na príslušný dihydropyrán a pyryliový ión, ktorý sa ľahko hydrolyzuje vo vodnom médiu.

Aj keď pyrány samotné nie sú v chémii veľmi významné, mnohé ich deriváty sú dôležité biologické molekuly, ako napríklad pyránoflavonoidy.

Názov pyrán sa často používa i pre jeho nasýtený analóg, ktorý sa správne označuje ako tetrahydropyrán (oxán). Monosacharidy, ktoré obsahujú šesťčlenný kruh, sú známe ako pyranózy.

Referencie

Pozri aj 
 Furán
 Furfural
 Pyrón
 Tiopyrán

Zdroj

Kyslíkaté heterocyklické zlúčeniny